Sagunt habilita més de 20 refugis climàtics a la ciutat per a combatre les altes temperatures
09 de juliol 2025

![](/media/szkbh2lj/refugios-climáticos-2025_ok_v2_c.jpg?width=850&height=601.1261261261261)

L'Ajuntament de Sagunt ha creat una xarxa de refugis climàtics per tota la ciutat per a ajudar la ciutadania a combatre les altes temperatures. En total s'han habilitat més de 20 espais per a esta finalitat. Esta acció s'ha realitzat en compliment [d'una moció de Compromís per Sagunt aprovada per unanimitat](https://aytosagunto.es/va/actualitat/l-ajuntament-de-sagunt-acorda-unanimement-crear-una-xarxa-de-refugis-climatics-per-a-la-ciutadania/) en un ple de la Corporació Municipal.

Entre estos llocs es troben espais interiors amb aire condicionat, com museus, casals jóvens o dependències municipals, i espais a l'aire lliure, com parcs i jardins amb ombra i aigua per a refrescar-se.

Per a facilitar la identificació d'estos espais s'han dut a terme les següents mesures: la ubicació de cartells en l'entrada dels edificis municipals que són considerats refugis climàtics, i l'elaboració d'un mapa amb tots estos espais identificats a la ciutat, que es podrà descarregar del [**web de l'Ajuntament**](https://aytosagunto.es/media/gomppvge/refugios-clim%C3%A1ticos-2025.pdf) i, a més, estarà situat en els panells d'informació de les dependències municipals.

![](/media/f4gemrvm/img_0237_c.jpg?width=399&height=266&mode=max) ![](/media/xwelbzjs/centro-cívico-antiguo-sanatorio_c.jpg?width=399&height=266&mode=max)

Referent a este assumpte, l'alcalde de Sagunt, Darío Moreno, assegura que el canvi climàtic “ens exposa cada vegada amb major freqüència a fenòmens climàtics extrems”. Per això, davant esta nova realitat, “és necessari actuar i preparar la nostra ciutat per a fer front a les altes temperatures i garantir la salut i el benestar de la ciutadania”. Moreno, afig que amb estos refugis climàtics es crea “una xarxa d'espais, tant interiors com exteriors, on la gent puga resguardar-se de la calor, refrescar-se o descansar en les hores més caloroses del dia o durant les onades de calor”.

Els espais interiors climatitzats són els següents: l'Ajuntament, les dependències administratives de Camí Reial, la biblioteca de Sagunt, l'Oficina de Turisme de Sagunt, el Casal Jove de Sagunt, la Via del Pòrtic, el Museu Arqueològic de Sagunt, el Centre Cultural Mario Monreal, la Casa de la Joventut, la Casa dels Berenguer, la piscina del Poliesportiu Municipal (internuclis), la Tinència d'Alcaldia, les dependències administratives de La Gerència, el Centre Cívic Antic Sanatori, la Casa Municipal de Cultura, el Casal Jove del Port de Sagunt, la piscina municipal d’Almudàfer, l'Oficina de Turisme del Port de Sagunt – Platja, la posta de salvament del Port de Sagunt, l'edifici Voro Alandí, la posta de salvament d’Almardà i la posta de salvament de Corint.

D'altra banda, pel que respecta als parcs amb ombra, estan: la plaça Cronista Chabret, la plaça Antiga Moreria, la plaça de l’Aljub, el Triangle Umbral, els jardins de La Gerència, la font de la plaça de l’Albereda i la plaça del Padre Jaime.

![](/media/eeidgbwp/cartel-refugios-climáticos_c.jpg?width=406&height=569&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-07-09-sagunt-habilita-mes-de-20-refugis-climatics-a-la-ciutat-per-a-combatre-les-altes-temperatures/ "Facebook")
*   [](http://twitter.com/share?url=https://aytosagunto.es/va/actualitat/2025-07-09-sagunt-habilita-mes-de-20-refugis-climatics-a-la-ciutat-per-a-combatre-les-altes-temperatures/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-09-sagunt-habilita-mes-de-20-refugis-climatics-a-la-ciutat-per-a-combatre-les-altes-temperatures/ "Linked In")
*   [](mailto:?body=https://aytosagunto.es/va/actualitat/2025-07-09-sagunt-habilita-mes-de-20-refugis-climatics-a-la-ciutat-per-a-combatre-les-altes-temperatures/)